STS-134

STS-134, היא המשימה הלפני-אחרונה בתוכנית מעבורות החלל של נאס"א, ששוגרה ב-16 במאי 2011. משימה זו נוספה בעקבות חוק ההרשאה של נאס"א 2008, שנחקק על ידי הקונגרס האמריקאי כדי להשלים את בניית תחנת החלל הבינלאומית.

זוהי המשימה ה־25 והאחרונה של מעבורת החלל אנדוור.

== הצוות ==

{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקד
| align="center"| מארק קלי, נאס"א טיסת חלל רביעית
|-
! valign="center"| טייס
| align="center"| גרגורי ה. ג'ונסון, נאס"א טיסת חלל שנייה
|-
! valign="center"| מומחה משימה 1
| align="center"| מייקל פינק, נאס"א טיסת חלל שלישית
|-
! valign="center"| מומחה משימה 2
| align="center"| רוברטו ויטורי, סוכנות החלל האירופית טיסת חלל שלישית
|-
! valign="center"| מומחה משימה 3
| align="center"| אנדרו פויסטל, נאס"א טיסת חלל שנייה
|-
! valign="center"| מומחה משימה 4
| align="center"| גרגורי צ'מיטוף, נאס"א טיסת חלל שנייה
|}
מסע בין כוכבים"]]

ב-8 בינואר 2011, נפגעה אשתו של מפקד המשימה, הסנאטורית גבריאל גיפורדס על ידי מתנקש. ב-13 בינואר, הכריזה נאס"א על מפקד מחליף למשימה, פרדריק וו. סטרקאו, למקרה שמארק קלי לא יוכל להמריא בעקבות מצבה של אשתו. לאחר שיפור במצבה ויציאתה מתרדמת, נאס"א הודיעה ב-4 בפברואר 2011, כי קלי יישאר כמפקד המשימה. 

== המשימה ==
המשימה יועדה להביא אל תחנת החלל הבינלאומית את המנשא הלוגיסטי EXPRESS 3, וספקטרומטר אלפא-מגנטי שעלותו 1.5 מיליארד דולר. שיגור ספקטרומטר זה, שמשקלו 7 טון, כמעט בוטל לאחר אסון מעבורת החלל קולומביה, אך בהחלטה מיוחדת של הקונגרס נוספה משימה זו כדי לשגרו בכל זאת. הספקטרומטר מיועד לזהות ולמדוד קרינה קוסמית, ולשפר את הבנתנו על המפץ הגדול.

משימה זו יועדה להיות המשימה האחרונה בתוכנית מעבורות החלל, אך הוקדמה, ותוכננה להיות משוגרת ביולי 2010, לפני STS-133. עקב תוכניתו של נשיא ארצות הברית, ברק אובמה, להאריך את חיי תחנת החלל הבינלאומית עד 2020, הוחלט לבצע שינויים תכנוניים בספקטרומטר, שיאפשרו לו לפעול מספר שנים נוסף. הספקטרומטר מכיל מגנט מוליך על שבמקור קורר באמצעות הליום נוזלי. ההנחה הייתה שההליום היה מתנדף בערך באותו זמן שבו הייתה התחנה יוצאת משירות. עם הארכת חיי התחנה, הוחלט להחליף את המגנט במגנט קבוע, שאינו דורש קירור (אך חלש יותר), שיאפשר זמן פעולה ארוך יותר. מגנט זה כבר טס בעבר לחלל, במשימה STS-91. שינויים אלה חייבו את דחיית המשימה שוב, עד לביצועם, והיא חזרה להיות המשימה האחרונה של המעבורות. השינויים במבנה הספקטרומטר גרמו לדחיית השיגור אל תחילת שנת 2011, למרות שוועדת החקירה של אסון הקולומביה המליצה להוציא את צי מעבורות החלל משירות עד 2010 (או לחלופין, לשפץ אותן באופן יסודי, חלופה עליה נאס"א ויתרה).

משימה זו נשאה שני ניסויים ישראליים, שמבוצעים על ידי מכון פישר בשיתוף אוניברסיטת תל אביב. הניסויים חוזרים על הניסויים ששוגרו במשימה STS-107, אשר התרסקה בעת חזרתה לכדור הארץ (אסון מעבורת החלל קולומביה). ניסוי אחד עוסק באיבוד מסת עצם בתנאי חוסר משקל, והדרכים להתמודד עם בעיה זו, והשני כולל חיידקים פרו-ביוטיים ותמיסה מועשרת בוויטמין D כדרך להתמודד עם בעיות במערכת החיסון במשימות חלל ארוכות טווח.

==תיאור המשימה==
בשיגור תוכנן ל-4 באפריל 2011 אך נדחה עקב פגיעה במעבורת החלל על ידי סופה טרופית שהייתה באתר ב-30 במרץ. השיגור נדחה ל-29 באפריל. הוא נדחה עקב בעיות טכניות. השיגור בוצע בהצלחה ב-16 במאי מכן שיגור 39A במרכז החלל קנדי. ב-18 במאי מעבורת החלל אנדוור התחברה למודול הרמוני וצוות המעבורת נפגש עם חברי משלחת מס' 27 לתחנת החלל הבין-לאומית בפיקוד דמיטרי קונדרטייב.

צוותי המעבורת ומשלחת מס' 27 החלו עבודה משותפת בהעברת ציוד חדש לתחנת החלל. 

בתקופת עגינה בתחנת החלל צוות המעבורת ביצע מספר פעולות חוץ רכביות.

ב-1 ביוני מעבורת החלל התנתקה מתחנת החלל החלה הכנות לנחיתה. הנחיתה בוצע ללא בעיות במסלול נחיתה מס' 15 במרכז החלל קנדי.
===== ברכה מאפיפיור =====
ב-22 במאי, סוכנות החלל האירופית וסוכנות החלל האיטלקית ארגנה שיחה בין האפיפיור בנדיקטוס השישה עשר לתחנת החלל הבינלאומית (שני אסטרונאוטים איטלקים שהו באותו זמן בחלל, רוברטו ויטורי היה חלק מצוות המעבורת, ופאולו נספולי היה בתחנת החלל). אירוע זה סימן את הפעם הראשונה שהאפיפיור דיבר אסטרונאוטים במהלך משימתם בחלל. במהלך השיחה שלו האפיפיור העניק ברכה מיוחדת ל-12 האסטרונאוטים בתחנת החלל, בירך גם את אשתו של קלי, ואיחל לה החלמה מהירה מניתוח הראש שעברה שבוע לפני כן, וכן איחל תנחומים לנספולי שאמו נפטרה קצת לפני כן.
=== פעילות חוץ רכבית ===

{| class="wikitable"
|- bgcolor="#efefef"
! width="5%"|
! width="15%"|אסטרונאוטים
! width="9%"|החלה
! width="9%"|הסתיימה
! width="15%"|משך
! width="47%"|המשימה
|-
|-
| הליכת החלל הראשונה
|אנדרו פויסטל גרגורי צ'מיטוף
| <span style="font-size:0.9em">20 במאי</span> 07:10 UTC
| <span style="font-size:0.9em">20 במאי</span>13:29 UTC
| 6 שעות ו-19 דקות
|התקנת מכשירים לניסוי MISSE, תחילת התקנת מערכת מצלמות חדשה, פעולות תחזוקה.
|-
| הליכת החלל השנייה
|אנדרו פויסטל מייקל פינק
| <span style="font-size:0.9em">22 במאי</span> 06:05 UTC
| <span style="font-size:0.9em">22 במאי</span>14:12 UTC
| 8 שעות ו-7 דקות
|פעולות תחזוקה.
|-
| הליכת החלל השלישית
|אנדרו פויסטל מייקל פינק
| <span style="font-size:0.9em">25 במאי</span> 05:43 UTC
| <span style="font-size:0.9em">25 במאי</span>12:37 UTC
| 6 שעות ו-54 דקות
|התקנת כבלים בין מודול "יוניטי" לבין מודול "זאריה", סיום התקנת מערכת מצלמות,פעולות תחזוקה.
|-
| הליכת החלל הרביעית
|גרגורי צ'מיטוף מייקל פינק
| <span style="font-size:0.9em">27 במאי</span> 04:15 UTC
| <span style="font-size:0.9em">27 במאי</span>11:39 UTC
| 7 שעות ו-24 דקות
|התקנת מערכת עזר עם רגשים מיודעים לזרוע רובוטי על מבנה S1, פעולות תחזוקה. 
|}

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission/sts-134/ דף המשימה באתר נאס"א]
* [http://www.spacefacts.de/mission/english/sts-134.htm תיאור המשימה]
* 
* [https://spacepresskit.wordpress.com/wp-content/uploads/2012/08/sts-134.pdf דיווח לעיתונות]
* [https://www.youtube.com/watch?v=Bgxw9s8a8vk סרטון של המשימה]
== הערות שוליים ==

STS-134
קטגוריה:2011 בארצות הברית